दुबई में गिरफ्तार किए गए अन्ना के समर्थक  
अन्ना हजारे के समर्थन में संयुक्त अरब अमीरात में प्रदर्शन कर रहे एक भारतीय को यहां गिरफ्तार कर लिया गया।
अन्ना हजारे के समर्थन में संयुक्त अरब अमीरात में प्रदर्शन कर रहे एक भारतीय को यहां गिरफ्तार कर लिया गया।  यहां के अखबार के मुताबिक 150 से अधिक भारतीय एक मार्च निकालने के लिए दुबई के अल ममजार बीच पर कल शाम एकत्र हुए। आधा मार्च पूरा होने के बाद ही पुलिस ने इसके आयोजक को छोड़ अन्य को वहां से जाने को कहा। मार्च में शामिल एक व्यक्ति ने कहा, अचानक पुलिस ने हमें रोक लिया। उन्होंने बताया, पुलिस ने हमें फौरन वहां से जाने को कहा। यह एक शांतिपूर्ण मार्च था। इस सिलसिले में एक व्यक्ति को हिरासत में ले लिया गया।